I 1956 ble den da 28 år gamle Sven Tjørhom valgt til en av Norges yngste ordførere. I dette vervet ble han sentral i å føre Sirdal kommune fra å være «gråsteinskommune» til å bli en «gullgruve». Kommunen har rikelig tilgang på elektrisk kraft og er base for energiproduksjonsselskapet Sira-Kvina Kraftselskap som produserer energi i sju vannkraftverk i området. Årsproduksjonen tilsvarer 5 prosent av Norges kraftproduksjon. Hovedkontor og driftssentral ligger i kommunesenteret Tonstad.